[{"text_idx": "#000001", "text": "Pa\u0308evase kontrollreidi ka\u0308igus jo\u0303uti kontrollida alla 5% Lahemaa RP piiranguvo\u0308o\u0308ndis kehtivatest metsateatistest. Kontrolli raskendas tugev vihm ja lo\u0308rts ning kohatine katkendlik internetilevi metsas."}, {"text_idx": "#000002", "text": "Raietegevuse kaardistajad avastasid piirkondi, kus kahtlustatakse ro\u0308o\u0308vraiet. Pea igalt langilt leiti ka pinnasekahjustusi, samuti esines eraldisi, mis olid raiutud suurema pindalana kui rahvuspargi kaitsekorralduskava lubab."}, {"text_idx": "#000003", "text": "Lahemaa rahvuspargis on raietegevuse ka\u0308igus pinnasekahjustuste tekitamine keelatud ning kahjustuste tekkimisel tuleb to\u0308o\u0308d koheselt peatada. Samuti ei ole kuusikutes lubatud enam kui poole hektari suurused lageraied."}, {"text_idx": "#000004", "text": "Kontrolli ka\u0308igus avastatud rikkumiskahtlustused edastati keskkonnainspektsioonile, olukorra parandamiseks va\u0308lja to\u0308o\u0308tatud ettepanekud aga keskkonnaametile."}, {"text_idx": "#000005", "text": "Arvesse vo\u0303ttes, et EMA kontrollis alla 5% metsateatistest, tuleb kodanikuu\u0308henduse hinnangul ja\u0308relvalvet koheselt suurendada ning karmistada ka kaitse-eeskirja. Hetkel on loodusva\u0308a\u0308rtuste kaitsmisel tekkinud olulisi puuduja\u0308a\u0308ke."}, {"text_idx": "#000006", "text": "Sanitaarraie ka\u0308igus ei tohi olla lubatud sadade kuni tuhandete tihumeetriste puidukoguste metsast va\u0308lja raiumine, kuna sanitaarraie seaduspa\u0308rasuse kontrollimine on peale puude langetamist praktiliselt vo\u0303imatu. Suurte sanitaarraiete lubamine Lahemaa rahvuspargis ja ka teistel looduskaitsealadel on a\u0308a\u0308rmiselt kaheldav tendents, kuna sel viisil on vo\u0303imalik kerge vaevaga terveid puid haigete pa\u0308he maha vo\u0303tta. Ka Euroopa Kohtu Bia\u0142owiez\u0307a metsa sanitaarraieid keelustav kohtuotsus peaks panema Natura aladel toimuvate sanitaarraiete osas u\u0308mber mo\u0303tlema."}, {"text_idx": "#000007", "text": "Seeto\u0303ttu edastas EMA Keskkonnaametile ettepanekud Lahemaa kaitse-eeskirja parandamiseks. Sanitaarraie peab rahvuspargis olema va\u0308iksemamahuline ehk mitte u\u0308le 15 tihumeetri 1 hektari kohta, kuna hetkel raiutakse kodanikuu\u0308henduse hinnangul looduskaitseala o\u0308kosu\u0308steemi rikastavaid puid sanitaarraiete ka\u0308igus va\u0308lja."}, {"text_idx": "#000008", "text": "Samuti tuleb keelustada lageraie ja aegja\u0308rkne raie rahvuspargi kuusikutes, kasutades selle asemel ha\u0308ilraiet vo\u0303i veerraiet. Turberaiega raiutava langi pindala ei tohi olla suurem kui u\u0308ks hektarit raiutud eralduse pindalast. Kinnistu pindalast vo\u0303ib ku\u0308mne aasta jooksul erinevate raietega la\u0308bi raiuda 50% kogu kinnistu pindalast, kuna sel viisil on vo\u0303imalik tagatda rahvuspargi looduslikku mitmekesisust, ja\u0308ttes samas maaomanikele vo\u0303imaluse teenida oma metsalt tulu."}, {"text_idx": "#000009", "text": "EMA ettepaneku kohaselt tuleb ka peatada erilubade va\u0308ljastamine va\u0308ljaspool ku\u0308lmunud pinnast, sest raiete kontrollimisel on ilmnenud sagedasi pinnasekahjustusi. Hetkel taotletakse aastaringseks raiumiseks eriluba ja Lahemaa rahvuspargi haldaja va\u0308ljastab neid kergeka\u0308eliselt, arvestamata faktiga, et valede ilmastikuoludega teostatud raiete ka\u0308igus tekitatakse metsale to\u0303siseid pinnasekahjutusi."}, {"text_idx": "#000010", "text": "Ma\u0308rke pinnasekahjustustest vo\u0303is leida pea igalt langilt, kusjuures kontrolli teostanud aktivistid ta\u0308heldasid lisaks veel lageraielankide soostumise efekti, mis on seletatavad vesise pinnase ja raske metsatehnika koosmo\u0303juga. Paraku langeb selliste soostuvate lankide taastumispotentsiaal kahtluse alla ning vajab kindlasti ka edasist ja\u0308lgimist."}, {"text_idx": "#000011", "text": "Kodanikuu\u0308hendus kavatseb kontrollreidide korraldamist ja\u0308tkata, keskendudes esialgu just rahvusparkides ja looduskaitsealadel toimuvale raietegevusele. EMA hinnangul on kontrolli alt va\u0308ljunud majandustegevus looduskaitsealadel otseseks ohuallikaks meie o\u0308kosu\u0308steemide ja\u0308tkusuutlikkusele, misto\u0303ttu va\u0308a\u0308rib erakorralist ta\u0308helepanu."}, {"text_idx": "#000015", "text": "Eesti Metsa Abiks kutsub u\u0308les karmide ilmaolude to\u0303ttu jahimehi peatama koertega jahipidamise ja jahi veekogude la\u0308heduses"}]